**ΔΕΛΤΙΟ ΤΥΠΟΥ**

**Latest Status Update: Homeless**

Η χρήση του LinkedIn ως εργαλείου εξιστόρησης με στόχο την αλλαγή των εσφαλμένων αντιλήψεων για τους ανθρώπους που ζουν σε συνθήκες αστεγίας

Αθήνα, 03 Φεβρουαρίου 2016

Η PRAKSIS από το Μάρτιο του 2012 υλοποιεί το Πρόγραμμα Συν στο Πλην (*Το πρόγραμμα αναπτύσσεται σε δύο άξονες, τον Παρεμβατικό με τα Κέντρα Ημερήσιας Υποδοχής Αστέγων σε Αθήνα, Πειραιά και Θεσσαλονίκη και τον Προληπτικό με το πρόγραμμα Κοινωνική Κατοικία σε Αττική και Θεσσαλονίκη. Χρηματοδετείται από το Ιδρύμα Σταύρος Νιάρχος*).

Όσο υπάρχουν άνθρωποι οι οποίοι ζουν στο δρόμο ή βρίσκονται ένα βήμα πριν από αυτό, παράλληλα με τις παρεμβάσεις, υλοποιείται η καμπάνια ενημέρωσης και ευαισθητοποίησης «[Είναι λεπτή η γραμμή ανάμεσα](https://youtu.be/qdTRQ7X7-Os)» (*υλοποίηση από την εταιρία παραγωγής STEFI Productions*) σε τηλεόραση, ραδιόφωνο και καταχωρήσεις.

Η καμπάνια συμπληρώνεται και λανσάρεται και στο διαδίκτυο με νέο concept το οποίο έχει τίτλο: “**Latest Status Update: Homeless**” .

Η καμπάνια χρησιμοποιεί το status update του Linkedin παρουσιάζοντας τέσσερις ιστορίες ανθρώπων που ζουν σε συνθήκες αστεγίας, τονίζοντας ότι «*είναι πολύ λεπτή η γραμμή*» ανάμεσα στις συνθήκες έλλειψης στέγης και μη.

Το λανσάρισμα της καμπάνιας πραγματοποιείται ταυτόχρονα εντός και εκτός Ελλάδος και χρησιμοποιεί ως «πρεσβευτές», ανθρώπους από ευρύ φάσμα δραστηριοτήτων στο εξωτερικό οι οποίοι αλλάζουν το status τους στο Linkedin, σε “Homeless”.

Η λογική που λειτουργεί η καμπάνια είναι:

Δίνοντας ιδιαίτερη έμφαση στις πρώτες μέρες της χρονιάς, όταν όλοι επιστρέφουμε στις δουλειές μας και γκρινιάζουμε γι’ αυτό ή σχεδιάζουμε τι καλύτερο θέλουμε για τη νέα χρονιά που ανοίγεται μπροστά μας, η PRAKSIS σκοπεύει να επιστήσει την προσοχή του κοινού επάνω σε μια πληθυσμιακή ομάδα, δίνοντας μία διαφορετική προοπτική για την καθημερινότητα και τις φιλοδοξίες.

Η Καμπάνια ‘**Latest Status Update: Homeless’** χρησιμοποιεί το LinkedIn για να πει τέσσερις διαφορετικές ιστορίες ανθρώπων σχετικά με το ταξίδι τους προς την Αστεγία. Παρουσιάζει μέσω του Χρονολογίου του Linkedin, αληθινά γεγονότα και μοναδικές ιστορίες, υποδηλώνοντας ότι «*Είναι λεπτή η γραμμή ανάμεσα...»!* Μπορεί να συμβεί στον

οποιονδήποτε, ακόμα και σε αυτούς που μέχρι κάποια στιγμή είχαν πετυχημένες επαγγελματικά καριέρες.

“*Το LinkedIn φάνηκε ως το πιο φυσικό περιβάλλον για να φιλοξενήσει την υλοποίηση μίας τέτοιας ιδέας, ειδικά από τη στιγμή που οι άνθρωποι το χρησιμοποιούν ως ένα εργαλείο εξιστόρησης. Αλλάζοντας το συνήθως ‘θετικό’ Status Update σε ‘****Homeless****’ είναι απίστευτα προκλητικό και αποδιοργανωτικό.”* λέει η social media strategist **Janaina Scalise** η οποία εμπνέυστηκε και δημιούργησε την καμπάνια για την PRAKSIS. “*Θέλουμε να αντιμετωπίσουμε τη δημοφιλή εσφαλμένη αντίληψη ότι οι άνθρωποι στους δρόμους είναι* «*τεμπέληδες*» ή «*χρήστες* *ναρκωτικών*». Οι άνθρωποι θα ήταν πιο ανοικτοί να βοηθήσουν και να υποστηρίξουν μόνο αν καταλάβαιναν τις πραγματικές αιτίες πίσω από τα προβλήματα των αστέγων”.

Παρά το γεγονός ότι βασίζονται σε πραγματικά γεγονότα, τα προφίλ στο LinkedIn, για λόγους δεοντολογίας, δεν χρησιμοποιούν πραγματικά ονόματα, αλλά σύμφωνα με τον Κωνσταντίνο Τρουπάκη, Communications Officer της PRAKSIS, "ιστορίες όπως αυτές αυτές είναι πολύ συχνές."

Όπως αρχίζουμε να κάνουμε τα δικά μας σχέδια και να θέτουμε τους στόχους για το 2016, είναι η ελπίδα ότι οι άνθρωποι θα πρέπει να ενεργοποιηθούν και να βοηθήσουν τους συνανθρώπους τους που ζουν σε συνθήκες αστεγίας ώστε να επιτευχθούν τελικά οι μακροπρόθεσμοι στόχοι τους.

Συνδεθείτε με τους λογαριασμούς στο Linkedin:

Elena Argyriou/Linkedin (<https://goo.gl/oVqVBN>)  
Apostolis Doukas/Linkedin ([https://goo.gl/j8sOf5](https://www.facebook.com/l.php?u=https%3A%2F%2Fgoo.gl%2Fj8sOf5&h=UAQHedwNHAQHf_dBm32j_MoptiDkCKUsU0ZuLXELN-l2kjA&enc=AZMgWCuwI1EGIfooJqO7OygVXzr08LuQ8bWWzH8VsQMWYoH5W5LTb32lSsZT90K90HDc4-WFpbjVqve-IkPLhI1K6dsB5-JE5Av4XxPEw-RO_gvzsLlY-iePHboq9d4CWR68j6gYfXty9lzNV7YNq7tLMFk84yX_Qe7x2d3xXoiyvx7PbiaCwLVo7kuBTNOmbvxtOPn_3s8fskat3qynJDdl&s=1))  
Antonis Dimitriou/Linkedin (<https://goo.gl/i26E8G>)  
Sofia Kapeloni/Linkedin (<https://goo.gl/gz8DHS>)

για να διαβάσετε τις ιστορίες και δώστε τη δυνατότητα και στους δικούς σας συνδέσμους να τις διαβάσουν!

***Σχετικά με την PRAKSIS***

*Η PRAKSIS είναι ανεξάρτητη Μη Κυβερνητική Οργάνωση που έχει σαν κύριο στόχο το σχεδιασμό, εφαρμογή και υλοποίηση προγραμμάτων ανθρωπιστικής και ιατρικής δράσης.*

*Κύριος στόχος μας είναι η καταπολέμηση του κοινωνικού και οικονομικού αποκλεισμού των ευπαθών κοινωνικά ομάδων και η υπεράσπιση των ατομικών και κοινωνικών δικαιωμάτων τους. Αντικείμενο της PRAKSIS αποτελούν ο σχεδιασμός, η εφαρμογή και η υλοποίηση προγραμμάτων ανθρωπιστικής δράσης, καθώς και καμπανιών ενημέρωσης για ποικίλα ζητήματα, όπως ΣΜΝ, Ηπατίτιδες, AIDS/ HIV.*

*Οι τρεις άξονες που απαρτίζουν τη δουλειά μας είναι η Πρόληψη, η Άμεση Παρέμβαση / υποστήριξη και η Άσκηση Πίεσης και Διεκδίκηση Δικαιωμάτων.*

*Τα προγράμματα της PRAKSIS, δε θεωρούνται «ξεκίνημα από το μηδέν», καθώς είναι «η επόμενη μέρα» προγραμμάτων που λειτουργούν από το Νοέμβριο του 1996. Προγράμματα και δράσεις που προσφέρουν βοήθεια σε ευπαθείς κοινωνικά ομάδες του πληθυσμού ανεξαρτήτως από φύλο, χρώμα, εθνικότητα, εθνότητα, φυλή, πολιτική ή θρησκευτική κατεύθυνση, ταυτότητα φύλου ή/ και σεξουαλικό προσανατολισμό.*

*Οι ωφελούμενοί μας είναι Έλληνες άποροι, άστεγοι, ανασφάλιστοι, οικονομικοί μετανάστες, αιτούντες άσυλο / πρόσφυγες, ασυνόδευτοι ανήλικοι, θύματα διεθνικής σωματεμπορίας (trafficking victims), εκδιδόμενα άτομα, παιδιά του δρόμου, Χρήστες Ενδοφλέβιων Ναρκωτικών (ΧΕΝ), Ρομά, άνθρωποι που ζουν με HIV/ AIDS)/ PLWA, άτομα οροθετικά στους ιούς των Ηπατιτίδων Β και C, ΑΣΑ (Άντρες που κάνουν Σεξ με Άντρες)/ MSM (Men having Sex with Men), κρατούμενοι (σε φυλακές ή σε κέντρα κράτησης), αποφυλακισμένοι, Ελληνικές οικογένειες που πλήττονται από την οικονομική κρίση εξαιτίας της σύγχρονης οικονομικής πραγματικότητας , κάθε συνάνθρωπος μας που βιώνει κοινωνικό ή/ και οικονομικό αποκλεισμό και αποκλείεται από βασικά αγαθά ή/και από διεκδίκηση αναφαίρετων και απαράγραπτων δικαιωμάτων.*

*Η PRAKSIS, δραστηριοποιείται σε όλη την Ελλάδα και κυρίως στην Αττική, στην Κεντρική Μακεδονία, στα νησιά του Αιγαίου (π.χ. Λέσβος, Σάμος, Κως, Χίος, Λέρος κ.ά), στα βόρεια σύνορα της χώρας καθώς και στην περιοχή της Πάτρας. Ταυτόχρονα, με Κινητές Ιατρικές Μονάδες ταξιδεύουμε στα νησιά, καθώς και στα βόρεια σύνορα πάντα ανάλογα με τις ιατρικές ή /και ψυχοκοινωνικές καθώς και νομικές ανάγκες που προκύπτουν.*

*Επιπλέον, η PRAKSIS είναι μέλος σε δευτεροβάθμια όργανα στην Ελλάδα, αλλά και σε πολλά δίκτυα σε εθνικό και ευρωπαϊκό επίπεδο. Παράλληλα, μέσω ευρωπαϊκών προγραμμάτων, η PRAKSIS δραστηριοποιείται σε εταιρικά σχήματα και δίκτυα με άλλα κράτη μέλη όσον αφορά στην έρευνα, στην υπεράσπιση, στην ανταλλαγή βέλτιστων πρακτικών, στη διάδοση/ διάχυση πληροφοριών και αποτελεσμάτων, στην άσκηση πίεσης, στην προώθηση της ενημέρωσης και ευαισθητοποίησης για ποικίλα θέματα, στην ανάπτυξη οριζόντιας και κάθετης ενημέρωσης και πίεσης και καταγραφή συστάσεων προς αλλαγής πολιτικής προσανατολισμένη στην υπεράσπιση των ευπαθών κοινωνικά ομάδων σε αρμόδιους δημόσιους φορείς.*

*Κεντρικά Γραφεία : Στουρνάρη 57 & 3ης Σεπτεμβρίου, 104 32 Αθήνα, τηλ: 210.5205200, Fax: 210.5205201*

*Πολυϊατρείο Αθήνας : Παιωνίου 5 & Αχαρνών, 104 40 Αθήνα, τηλ: 210.8213704, Fax: 210.8213713*

*Πολυϊατρείο Θεσσαλονίκης : Αρκαδιουπόλεως 1& Αγ. Δημητρίου, 546 32 Θεσ/νίκη, τηλ: 2310.556145, Fax: 2310.551730*

*Κέντρο Αλληλεγγύης Αθήνας: Δομοκού 2 (Συμβολή των οδών Δομοκού, Φιλαδελφείας και Σάμου), έναντι Σταθμού Λαρίσης, 2ος όροφος T. (+30) 210 8220883, Fax: (+30) 210 8250986*

*Κέντρο Αλληλεγγύης Θεσσαλονίκης: Λέοντος Σοφού 26 & Εγνατία,1ος όροφος T. 2310 501030, 2310 501040, Fax: 2310 527518*

*Business Coaching Center: Στουρνάρη 57 & 3ης Σεπτεμβρίου, 104 32 Αθήνα, τηλ: 210.5205200, Fax: 210.5205201*

*Κέντρο Ημερήσιας Υποδοχής Αστέγων Αθήνας : Δεληγιώργη 26-28, 104 37 Αθήνα, τηλ: 210 5244574*

*Κέντρο Ημερήσιας Υποδοχής Αστέγων Πειραιά: Ζωσιμαδών 44, 185 31 Πειραιάς, τηλ: 6985866432*

*Κέντρο Ημερήσιας Υποδοχής Αστέγων Θεσσαλονίκης : Μοναστηρίου 62, Θεσσαλονίκη, τηλ: 2310 527938*

*Κέντρο Ασυνόδευτων Ανηλίκων Αθήνα : Σκιάθου 89, 11 255 Αθήνα, τηλ: 210 2222388*

*Κέντρο Ασυνόδευτων Ανηλίκων Αθήνα : Τριών Ιεραρχών 45, Αθήνα, τηλ: 210 3428481*

*Κέντρο Ασυνόδευτων Ανηλίκων Πάτρα : Τσαμαδού 38, 262 22 Πάτρα, τηλ: 2610 321933*